|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO** |

**Gradonačelnik**

**KLASA: 024-01/25-01/88**

**URBROJ: 2163-6-09/01-25-3**

**Poreč-Parenzo, 8. rujna 2025.**

Na temelju članka 53. Statuta Grada Poreča-Parenzo (,,Službeni glasnik Grada Poreča-Parenzo“ broj 2/13, 10/18, 2/21 i 12/24) Gradonačelnik Grada Poreča-Parenzo je donio sljedeći

**Z A K L J U Č A K**

1. Utvrđuje se prijedlog Odluke o davanju suglasnosti na pripajanje trgovačkog društva Odvodnja Poreč d.o.o. jedinstvenom isporučitelju vodnih usluga, društvu preuzimatelju Istarski vodovod d.o.o. te se dostavlja Gradskom vijeću Grada Poreča-Parenzo na razmatranje i donošenje u priloženom tekstu.

2. Na sjednici Gradskog vijeća, sva potrebna tumačenja uz prijedlog Odluke dat će Loris Peršurić, Gradonačelnik Grada Poreča-Parenzo.

**GRADONAČELNIK**

**Loris Peršurić**

Prilog:

- prijedlog Odluke

**DOSTAVITI**:

1. Gradsko vijeće, ovdje,

2. Pismohrana, ovdje.

|  |
| --- |
| 11  **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO** |
| **CITTÀ DI POREČ - PARENZO** |
| **Gradsko vijeće** |

**KLASA:**

**URBRJ:**

**Poreč-Parenzo, \_\_\_\_\_\_2025.**

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br.33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20 te članaka 41. i 83. Statuta Grada Poreča-Parenzo ("Službeni glasnik Grada Poreča-Parenzo" br. 2/13, 10/18, 2/21 i 12/24) a vezi s člankom 88. Zakona o vodnim uslugama („Narodne novine“ br. 66/2019) i članka 25. Uredbe o uslužnim područjima ( Narodne novine broj 70/2023), Gradsko vijeće Grada Poreča-Parenzo na sjednici održanoj \_\_\_\_\_\_\_\_\_\_\_ 2025. donijelo je

**ODLUKU**

**o davanju suglasnosti na pripajanje trgovačkog društva Odvodnja Poreč d.o.o. jedinstvenom isporučitelju vodnih usluga, društvu preuzimatelju Istarski vodovod d.o.o.**

**Članak 1.**

Daje se suglasnost na Odluku Skupštine trgovačkog društva Odvodnja Poreč d.o.o. o pripajanju kojom se daje suglasnost na nacrt Ugovora o pripajanju trgovačkog društva Odvodnja Poreč d.o.o. društvu Istarski vodovod d.o.o. od 15.07.2025. godine.

**Članak 2.**

Daje se suglasnost na Odluku Skupštine trgovačkog društva Istarski vodovod d.o.o. o pripajanju javnih isporučitelja vodnih usluga na Uslužnom području 23, odnosno Odluku kojom se daje suglasnost na nacrt Ugovora o pripajanju – donošenje Odluke o pripajanju Odvodnja Poreč d.o.o. Istarskom vodovodu d.o.o., odnosno Odluke kojom se daje suglasnost na nacrt Ugovora o pripajanju od 17.07.2025. godine.

**Članak 3.**

Daje se suglasnost na Odluku o promjeni tvrtke Društva i Odluku o izmjeni potpunog teksta Društvenog ugovora Društva i usvajanje potpunog teksta Društvenog ugovora društva Istarski vodovod i odvodnja za javnu vodoopskrbu i odvodnju d.o.o. od 17.07.2025. godine

**Članak 4.**

Daje se suglasnost na Ugovor o pripajanju trgovačkog društva Odvodnja Poreč d.o.o. društvu Istarski vodovod d.o.o. od 22.07.2025. godine.

**Članak 5.**

Ovlašćuje se gradonačelnika Grada Poreča–Parenzo za poduzimanje svih potrebnih radnji i donošenje odgovarajućih odluka kao preduvjeta za stvaranje zakonskih pretpostavki za provedbu pripajanja iz članka 1. do 4. ove Odluke.

**Članak 6.**

Ova Odluka stupa na snagu prvog dana od dana objave u „Službenom glasniku Grada Poreča-Parenzo“.

**PREDSJEDNIK**

**GRADSKOG VIJEĆA**

**Elio Štifanić**

**DOSTAVITI:**

1. Gradonačelnik, ovdje, (KLASA: 024-01/25-01/88)

2. Ministarstvo zaštite okoliša i zelene tranzicije, Radnička cesta 80, Zagreb,

3. Hrvatske vode, Ulica Grada Vukovara 220, Zagreb,

4. Skupština Istarskog vodovoda d.o.o.,Sv. Ivan 8, Buzet,

4. Mladen Nežić, direktor Istarskog vodovoda d.o.o., Sv. Ivan 8, Buzet,

5. Pismohrana, ovdje.

**OBRAZLOŽENJE**

**Pravna osnova za donošenje akta:**

Članak 35. točka 5. Zakona o lokalnoj i područnoj (regionalnoj) samoupravi („Narodne novine“ br.33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) propisuje slijedeće:

Predstavničko tijelo:

(5) osniva javne ustanove i druge pravne osobe za obavljanje gospodarskih, društvenih, komunalnih i drugih djelatnosti od interesa za jedinicu lokalne, odnosno područne (regionalne) samouprave.

Člankom 41. Statuta Grada Poreča-Parenzo ("Službeni glasnik Grada Poreča-Parenzo" br. 2/13, 10/18 i 2/21) propisano je da Gradsko vijeće donosi odluke i druge opće akte kojima se uređuju pitanja iz njegove nadležnosti određene zakonom, između ostaloga i odluke koje se odnose na gradska trgovačka društva.

Članak 83. Statuta određuje da odluke o gradskim pravnim osobama donosi Gradsko vijeće na prijedlog Gradonačelnika.

Članak 88. Zakona o vodnim uslugama („Narodne novine“ br. 66/2019) propisuje sljedeće:

(1) Svi postojeći javni isporučitelji vodnih usluga na uslužnom području dužni su se pripojiti javnom isporučitelju vodnih usluga koji je društvo kapitala, a koje je određeno uredbom iz članka 7. stavka 6. ovoga Zakona kao društvo preuzimatelj, a društvo preuzimatelj je dužno prihvatiti pripajanje, u roku od šest mjeseci od dana od stupanja na snagu uredbe iz članka 7. stavka 6. ovoga Zakona (Uredba o uslužnim područjima).

(2) Kao društvo preuzimatelj odredit će se javni isporučitelj vodnih usluga koji je na uslužnom području imao najveći ukupni prihod po osnovi cijene vodnih usluga, cijene isporuke vode drugom isporučitelju vodnih usluga i naknade za razvoj u tri godine koje prethode godini stupanja na snagu uredbe iz članka 7. stavka 6. ovoga Zakona ili javni isporučitelj vodnih usluga koji je na uslužnom području u posljednje tri godine koje prethode godini stupanja na snagu uredbe iz članka 7. stavka 6. ovoga Zakona isporučio najveću količinu vode za ljudsku potrošnju korisnicima vodnih usluga i drugim isporučiteljima vodnih usluga (u daljnjem tekstu: primarno društvo preuzimatelj), a ako se započeto pripajanje primarnom društvu preuzimatelju ocijeni neizglednim u rokovima propisanim uredbom iz članka 7. stavka 6. ovoga Zakona, pripajanje će se provesti prema drugom javnom isporučitelju vodnih usluga (u daljnjem tekstu: supsidijarno društvo preuzimatelj) koji se određuje uredbom iz članka 7. stavka 6. ovoga Zakona.

(3) Za donošenje odluke o pripajanju potrebna je obična većina danih glasova na skupštini odnosno obična većina u temeljnom kapitalu zastupljenom na skupštini i u društvu preuzimatelju i u društvima koja se pripajaju.

(4) Društveni ugovor odnosno statut društva preuzimatelja mora se u roku iz stavka 1. ovoga članka uskladiti s odredbama ovoga Zakona.

(5) Unutarnji opći akti društva preuzimatelja moraju se u roku od 90 dana po isteku roka iz stavka 1. ovoga članka uskladiti s odredbama ovoga Zakona.

(6) Poslovni udjeli odnosno dionice u društvu preuzimatelju određuju se prema stanju kapitala i rezervi društva preuzimatelja i društava koja se pripajaju na dan 31. prosinca 2018., a za pravne osobe iz članka 87. stavka 1. ovoga Zakona prema iskazanoj poziciji kapital i rezerve u bilanci na dan 31. prosinca 2018., osim kad je ovim Zakonom drukčije određeno.

(7) Pripajanje se provodi s brojem zaposlenika koji ne može biti veći od broja zaposlenih na dan 31. prosinca 2018.

(8) Troškove pripajanja društava kapitala snosi društvo preuzimatelj.

Članak 25. Uredbe o uslužnim područjima ( „Narodne novine“ br. 70/2023) propisuje da je na uslužnom području 23, koje obuhvaća JLS sjeverozapadne Istre društvo preuzimatelj - Istarski vodovod d.o.o. iz Buzeta.

**Ocjena stanja:**

Gradsko vijeće Grada Poreča – Parenzo na sjednici održanoj 27.02.2025. godine donijelo je Zaključak kojim se pokreće postupak pripajanja trgovačkog društva Odvodnja Poreč d.o.o. jedinstvenom isporučitelju vodnih usluga na uslužnom području 23, društvu Istarski vodovod d.o.o. iz Buzeta sukladno članku 88. Zakona o vodnim uslugama i članku 25. Uredbe o uslužnim područjima, u cilju nedvosmislenog očitovanja volje Grada Poreča – Parenzo za žurnu provedbu pripajanja. Sukladno predmetnom Zaključku gradonačelnik Grada Poreča – Parenzo zadužen je da konačan prijedlog Odluke o pripajanju trgovačkog društva Odvodnja Poreč d.o.o. trgovačkom društvu Istarski vodovod d.o.o., te konačan prijedlog Ugovora o pripajanju i konačan prijedlog Društvenog ugovora budućeg objedinjenog društva dostavi Gradskom vijeću Grada Poreča – Parenzo na razmatranje i usvajanje.

Na sastanku održanom u Hrvatskim vodama 03. srpnja 2025. godine na koji su bili pozvani predstavnici postojećih isporučitelja vodnih usluga i JLS, isti su upoznati da je u pripremi sedmi zahtjev za povlačenje cca 1 milijarde eura iz Nacionalnog plana oporavka i otpornosti 2021-2026. Naglašeno je da je ključni preduvjet za povlačenje sredstava pripajanje postojećih javnih isporučitelja vodnih usluga društvu preuzimatelju na uslužnom području sukladno članku 88. Zakona o vodnim uslugama (Narodne novine broj 66/19 – u daljnjem tekstu: Zakon o vodnim uslugama), te da ispunjenje preduvjeta predstavlja stvar od javnoga interesa i nacionalne hitnosti za Republiku Hrvatsku, a jednako tako i za jedinice lokalne i područne (regionalne) samouprave, s obzirom da se navedena sredstva, između ostaloga, alociraju na projekte lokalnog značaja, u konkretnom slučaju na projekte izgradnje sustave javne odvodnje i pročišćavanja komunalnih otpadnih voda (tzv. projekti za aglomeracije) i za javnu vodoopskrbu.

U tom kontekstu navedeno je da je od presudnog značaja da se bez odgode održe:

- sjednice gradskih/općinskih vijeća na kojima se odobrava pripajanje postojećih javnih isporučitelja vodnih usluga društvu preuzimatelju na uslužnom području i

- sjednice skupština postojećih javnih isporučitelja vodnih usluga i društva preuzimatelju, na kojima se donose odluke o pripajanju.

Obzirom da je protekao zakonski rok za provedbu pripajanja javnih isporučitelja vodnih usluga sukladno odredbama Zakona o vodnim uslugama, Ministarstvo zaštite okoliša i zelene tranzicije dalo je jasnu uputu da se odluke o pripajanju imaju donijeti u najkraćem mogućem roku kako bi se omogućilo korištenje sredstava iz Nacionalnog plana oporavka i otpornosti 2021. – 2026. Ključni preduvjet za korištenje navedenih sredstava, kako je već prethodno navedeno, jest upravo pripajanje javnih isporučitelja vodnih usluga, sukladno Zakonu o vodnim uslugama i Uredbi o uslužnim područjima (Narodne novine br. 70/2023 - u daljnjem tekstu Uredba). S obzirom na protek vremena, nadležna tijela najavila su poduzimanje mjera zbog neprovedbe pravila o jednom isporučitelju na uslužnom području, i to u obliku:

− uskraćivanja financijskih sredstava,

− ukidanja akta o ispunjavanju posebnih uvjeta za obavljanje djelatnosti javne vodoopskrbe i javne odvodnje i prijenosa korištenja gospodarske cjeline za pružanje vodnih usluga s postojećeg javnog isporučitelja vodnih usluga na društvo preuzimatelja, te

− zabrane obavljanja djelatnosti.

Slijedom svega navedenog, održana je sjednica Skupštine društva Odvodnja Poreč d.o.o. 15.07.2025. godine na kojoj je donesena Odluka o pripajanju kojom se daje suglasnost na nacrt Ugovora o pripajanju društva Odvodnja Poreč d.o.o. društvu Istarski vodovod d.o.o.

Potom je 17.07.2025. godine održana sjednica Skupštine društva Istarski vodovod d.o.o. na kojoj je donesena Odluka o pripajanju javnih isporučitelja vodnih usluga na Uslužnom području 23, odnosno Odluka kojom se daje suglasnost na nacrt Ugovora o pripajanju – donošenje Odluke o pripajanju Odvodnja Poreč d.o.o. Istarskom vodovodu d.o.o., odnosno Odluke kojom se daje suglasnost na nacrt Ugovora o pripajanju društva Odvodnja Poreč d.o.o. društvu Istarski vodovod d.o.o. Ujedno na navedenoj sjednici donesena je Odluka o izmjeni potpunog teksta Društvenog ugovora Društva i usvajanje potpunog teksta Društvenog ugovora društva Istarski vodovod i odvodnja za javnu vodoopskrbu i odvodnju d.o.o.

Navedeno je da ukoliko postoji obveza davanja suglasnosti ili odobrenja na ovu odluku od strane predstavničkih tijela ugovornih strana ova odluka stupa na snagu danom davanja takve suglasnosti odnosno odobrenja.

Radi žurnosti daljnjeg postupanja, na temelju prethodno navedenih odluka Skupštine društva Odvodnja Poreč d.o.o. i društva Istarski vodovod d.o.o. dana 22. srpnja 2025. godine u uredu javnog bilježnika Miodraga Ivkovića u Buzetu potpisan je Ugovor o pripajanju društva Odvodnja Poreč d.o.o. društvu Istarski vodovod d.o.o.

**Osnovna pitanja koja treba urediti aktom:**

Ovom Odlukom Gradsko vijeće Grada Poreča-Parenzo daje Suglasnost na pripajanje trgovačkog društva Odvodnja Poreč d.o.o., OIB:67294322519, jedinstvenom isporučitelju vodnih usluga na uslužnom području 23, društvu preuzimatelju, Istarskom vodovodu d.o.o. iz Buzeta, OIB:13269963589, sukladno odredbi članka 88. Zakona o vodnim uslugama ( Narodne novine broj 66/2019) i članka 25. Uredbe o uslužnim područjima (Narodne novine broj 70/2023).

**Cilj donošenja akta:**

Davanje Suglasnosti na pripajanje trgovačkog društva Odvodnja Poreč d.o.o., OIB:67294322519, jedinstvenom isporučitelju vodnih usluga na uslužnom području 23, društvu preuzimatelju, Istarskom vodovodu d.o.o. iz Buzeta, OIB:13269963589, sukladno odredbi članka 88. Zakona o vodnim uslugama ( Narodne novine broj 66/2019) i članka 25. Uredbe o uslužnim područjima (Narodne novine broj 70/2023). Po ishođenju Suglasnosti Gradskog vijeća slijedi provedba pripajanja u sudski registar Trgovačkog suda u Pazinu

**Sredstva potrebna za ostvarenje akta:**

Sredstva za realizaciju ove Odluke osigurana su u okviru sredstava za redovni rad upravnih tijela Grada Poreča-Parenzo.

U prilogu:

1. Zapisnik sa Skupštine trgovačkog društva Odvodnja Poreč d.o.o. od 15.07.2025. godine, koji sadrži:

1.1. Odluku o pripajanju kojom se daje suglasnost na nacrt Ugovora o pripajanju trgovačkog društva Odvodnja Poreč d.o.o. društvu Istarski vodovod d.o.o.,

2. Zapisnik sa Skupštine trgovačkog društva Istarski vodovod d.o.o. od 17.07.2025. godine, koji sadrži:

2.1. Odluku o pripajanju javnih isporučitelja vodnih usluga na Uslužnom području 23, odnosno Odluku kojom se daje suglasnost na nacrt Ugovora o pripajanju – donošenje Odluke o pripajanju Odvodnja Poreč d.o.o. Istarskom vodovodu d.o.o., odnosno Odluke kojom se daje suglasnost na nacrt Ugovora o pripajanju od 17.07.2025. godine,

2.2. Odluku o izmjeni potpunog teksta Društvenog ugovora Društva i usvajanje potpunog teksta Društvenog ugovora društva Istarski vodovod i odvodnja za javnu vodoopskrbu i odvodnju d.o.o. od 17.07.2025. godine,

3.Odluka o promjeni tvrtke Društva Istarski vodovod i odvodnja za javnu vodoopskrbu i odvodnju d.o.o. od 17.07.2025. godine,

4. Ugovor o pripajanju trgovačkog društva Odvodnja Poreč d.o.o. društvu Istarski vodovod d.o.o. od 22.07.2025. godine,